## Zakon o izmjenama i dopuni Zakona o boravišnoj pristojbi

### NN 109/1993 (7.12.1993.), Zakon o izmjenama i dopuni Zakona o boravišnoj pristojbi

# ZASTUPNIČKI DOM SABORA REPUBLIKE HRVATSKE

Na temelju članka 88. Ustava Republike Hrvatske, donosim

## ODLUKU

### o proglašenju Zakona o izmjenama i dopuni Zakona o boravišnoj pristojbi

Proglašavam Zakon o izmjenama i dopuni Zakona o boravišnoj pristojbi,
koji je donio Zastupnički dom Sabora Republike Hrvatske na sjednici dana
23. studenoga 1993. godine.

Broj: PA4-133/1-93.

Zagreb, 29. studenoga 1993.

Predsjednik Republike Hrvatske

**dr. Franjo Tuđman, v. r.**

## ZAKON

### o izmjenama i dopuni Zakona o boravišnoj pristojbi

Članak 1.

U Zakonu o boravišnoj pristojbi ("Narodne novine", br. 27/91.)
članak s. mijenja se i glasi: "Boravišna pristojba je prihod turističkih
zajednica. Prikupljena sredstva boravišne pristojbe raspoređuju se: - 60%
turističkoj zajednici mjesta, - 15% turističkoj zajednici općine, - 25%
Hrvatskoj turističkoj zajednici. Ukoliko na područu općine nema turističke
zajednice mjesta, turističkoj zajednici općine pripada 75% od sredstava
boravišne pristojbe. U općinama na čijem području nema turističke zajednice
općine, turističkoj zajednici mjesta pripada 75% sredstava boravišne pristojbe.
Prihodi boravišne pristojbe koriste se za poboljšanje uvjeta boravka turista
i promicanje turizma, za redovitu djelatnost, odnosno funkcioniranje turističke
zajednice. Visina sredstava za navedene namjene određuje se Statutom turističke
zajednice."

Članak 2.

U članku 8. stavci 1. i 2. mijenjaju se i glase: "Osobe iz članka
7. stavka 1. ovoga Zakona dužne su uplatiti boravišnu pristojbu u roku
od pet dana po isteku svakih deset dana u mjesecu, odnosno po isteku mjeseca,
na poseban prijelazni račun turističke zajednice općine. Turistička zajednica
općine tri dana od proteka roka za uplatu iz stavka 1. ovoga članka, doznačuje
sredstva korisnicirna iz članka 6. ovoga Zakona."

Članak 3.

U članku 10. stavku 1. riječi: "od 10.000 do 100.000 dinara"
zamjenjuju se riječima: "u dinarskoj protuvrijednosti od 200 dpo 1.600
DEM". Točka 2. rnijenja se i glasi: "2. boravišnu pristojbu ne
uplati u roku od pet dana po isteku svakih deset dana, u mjesecu, odnosno
po isteku mjeseca. na poseban prijelazni račun turističke zajednice općine
(članak 8. stavak 1. i 3.)". U stavku 2. riječi: "od 5.000 do
20.000 dinara" zamjenjuju se riječima: "u dinarskoj protuvrijednosti
od 100 do 500 DEM". U stavku 3. riječi: "od 5.000 do 50.000 dinara"
zamjenjuju se riječima: "u dinarskoj protuvrijednosti od 100 do 500
DEM". Članak 4. Iza članka l0. dodaje se članak 10a. koji glasi: "Članak
10a. Iznosi novčanih kazni iz članka 10. ovoga Zakona revalorizirat će
se po srednjem tečaju Narodne banke Hrvatske na dan naplate kazne. "

Članak 5.

Danom stupanja na snagu ovoga Zakona prestaje važiti Uredba o izmjeni
Zakona o boravišnoj pristojbi ("Narodne novine", br. 53/93.)
i Uredba o izmjenama i dopunama Zakona o boravišnoj pristojbi ("Narodne
novine", br. 73/93.) te se stavlja izvan snage točka 26. i 27. Uredbe
o nastavljanju važenja pravnoga sadržaja i učinka određenih uredbi Vlade
Republike Hrvatske na temelju zakonske ovlasti ("Narodne novine",
br. 100/93.).

Članak 6.

Ovaj Zakon stupa na snagu osmoga dana od dana objave u "Narodnim
novinama"

Klasa: 412-01/83-01/01

Zagreb, 23. studenoga 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 109/1993-2117